Grammy-bekroonde sangeres Anita Pointer oorledeAnita Pointer (Foto: Anita Pointer/Instagram) Die Grammy-bekroonde sangeres Anita Pointer is Saterdag in die ouderdom van 74 oorlede. Sy is vroeër met kanker gediagnoseer. Sy was een van die stigterslede van die R&B-groep The Pointer Sisters en het aanhangers wêreldwyd bekoor met treffers soos “I’m So Excited”, “Jump” en “Fire”. Saam met susters June, Bonnie en Ruth het die groep van Oakland, Kalifornië, hul eerste album in 1973 vrygestel. Hulle het uiteindelik drie Grammy-toekennings ontvang. “Ek is hartseer om mee te deel dat Anita Pointer van die Pointer Sisters gesterf het ná ŉ heldhaftige stryd met kanker,” het Roger Neal, haar agent, op Instagram gesê. Sy is Oujaarsaand in haar huis in Los Angeles oorlede. Haar familie was aan haar sy, het Neal aan CNN gesê. “Ons is baie hartseer oor die verlies, maar ons word getroos deur die wete dat sy nou saam met haar dogter Jada en haar susters June en Bonnie in vrede rus,” het die Pointer-familie in ŉ verklaring gesê. “Die hemel is ŉ meer liefdevolle mooi plek met Anita daar.”